Počinje sa malo neugode
i uskoro postaje pritisak koji je nemoguće ignorirati.
Na kraju, samo na to možete misliti,
i iz čistog očaja,
idete u lov na toalet dok ne bude "ahh."
Ljudi bi trebali mokriti bar četiri do šest puta dnevno,
ali ponekad, pritisak modernog života nas tjera da trpimo i zadržavamo.
Koliko je ova navika loša, i koliko dugo to naša tijela mogu izdržati?
Odgovori leže u karakteristikama mjehura,
ovalne vrećice koja se nalazi u zdjelici.
Drugi organi okružuju ovu strukturu
koja zajedno čini cijeli mokraćni sustav.
Dva bubrega,
dva mokraćovoda,
dva sfinktera mokraćne cijevi,
i mokraćna cijev.
Stalno kapajući iz bubrega je žućkasta tekućina znana kao mokraća.
Bubrezi rade mokraću iz mješavine vode i otpadnih tvari u tijelu,
usmjeravajući neželjenu tekućinu u dvije mišićne cijevi, mokraćovode.
One ih nose dolje u šuplji organ, znan kao mokraćni mjehur.
Mišićni zid ovog organa načinjen je od tkiva nazvanog detruzor
koji se opušta kako se mjehur puni dozvoljavajući da se napuše poput balona.
Kada se mjehur napuni, detruzor se skuplja.
Unutarnji sfinkter mokraćne cijevi se automatski otvara,
i mokraća se ispušta.
Krećući se prema dolje, tekućina ulazi u mokraćnu cijev
i staje na vanjskom sfinkteru mokraćne cijevi.
Ovo radi kao slavina.
Kada želite odgoditi mokrenje držite sfinkter zatvoren.
Kada ga želite otpustiti, to možete svojevoljno učiniti.
Ali kako osjećate da je mjehur pun
tako da znate kada piškiti?
U slojevima detruzora su milijuni receptora rastezanja
koji se aktiviraju kako se puni mjehur.
Oni šalju signale živcima do sakralne regije u vašoj leđnoj moždini.
Refleksni signal putuje do vašeg mjehura,
tjerajući detruzore da se malo skupe,
i povećavajući pritisak mjehura tako da znate da se puni.
U isto vrijeme, unutarnji sfinkter mokraćne cijevi se otvara.
Ovo se zove refleks mokrenja.
Mozak mu se može suprostaviti ako nije vrijeme za mokrenje
odašiljući drugi signlal za skupljanje vanjskog sfinktera mokraćne cijevi.
S otprilike 150 do 200 mililitara mokraće u sebi,
mišićni zid mjehura se dovoljno širi
da osjetite da ima mokraće u njemu.
S otprilike 400 do 500 mililitara pritisak postaje neugodan.
Mjehur se može širiti do određene točke.
Preko 1000 mililitara može i pući.
Većina ljudi bi izgubila kontrolu prije nego se to dogodi,
ali u rijetkim slučajevima,
kao kada osoba ne osjeti da mora mokriti
vrećica može pući tako da je potrebna operacija za popravak.
Ali u normalnim okolnostima,
vaša odluka da mokrite zaustavlja signal mozga vanjskom sfinkteru
uzrokujući da se opusti i mjehuru da se isprazni.
Vanjski sfinkter mokraćne cijevi je jedan od mišića dna zdjelice,
i daje podršku mokraćnoj cijevi i vratu mjehura.
Srećom imamo te miišiće
jer izazivanjem pritiska kašljanjem,
kihanjem,
smijehom,
ili skakanjem, mogli bi izazvati curenje iz mjehura.
Umjesto toga, mišići zdjelice drže regiju zapečaćenom
dok ne trebate ići.
Ali ako predugo zadržavate,
izbacujete mokraću prebrzo,
ili mokrite bez potpore mišića,
može kroz vrijeme oslabiti tu mišićnu praćku.
To može dovesti preaktivnih zdjeličnih mišića,
boli u mjehuru,
hitnog mokrenja,
ili inkontinencije.
U interesu dugoročnog zdravlja,
nije dobra navika zadržavati mokraću.
Ali kratkoročno, barem, mozak i tijelo vas štite
tako da možete birati kada ćete se olakšati.